سودان ده بیر بازار جایده اویوشتیریلگن هجوم عاقبتیده 43 کیشی جان بیردی.
سودان داکترلر اویوشمه سی تامانیدن بیریلگن بیاناتده اردو بیلن تیزکار کمک کوچلری اورته سیده دوام ایتیب تورگن توقنه شوولرده پایتخت خرطوم نینگ جنوبیده جایلشگن بیر بازا جایده اویوشتیریلگن هوا هجومی نتیجه سیده 43 کیشی نینگ اولگن لیگی بیلدیریلدی.
سودان داکترلر اویوشمه سی تامانیدن بیریلگن بیاناتده
"خرطوم نینگ جنوبیده جایلشگن مایو محله سیده بوگون ایرته لب اونلب کیشی نینگ حیاتینی یوقاتیشی گه و یره لنیشی گه سبب بولگن کوچلی و قانلی توقنه شوولر یوزبیردی" دییلدی.
خوددی شو بیاناتده محله ده گی گورزو بازار جاییده اویوشتیریلگن هوا هجومی عاقبتیده 43 کیشی نینگ اولگن لیگی کمیده 55 کیشی نینگ یره لنگن لیگی معلوم قیلیندی.
سودان اردوسی تامانیدن بیریلگن بیاناتده ایسه،
"بوگون (تیزکار کمک کوچلرینی معلوم قیلیب) عصیانچی جنگریلر میدیاسی هر دایمگی کبی، قوراللی کوچلرتامانیدن مایو محله سیده تینچ اهالی گه اویوشتیرگن لیگی بوییچه ناتوغری و یالغان ادعالرنی اورته گه تشله دی. قوراللی کوچلری بونی بیلگن اوز خلقی گه اوق اوزمسلیک نی تایید ایته دی." دییلدی.
تیزکار کمک کوچلری نینگ چیگره تشقریسیدن کیلتیرگن معاشلی جربیلردن ایش آلیب اوروشگن لیگی قید ایتیلدی.
"قوراللی کوچلر پروفیشنل بیر اردو بولیب خلق ارا حقوققه بوتونله ی باش ایگیب معصوم وطنداشلریمیزدن و تینچ اهالیدن اوزاقده، هجوملرینی مشروع حربی هدفلر ایتیب عصیانچیلر جایلشگن نقطه لر و مرکزلرگه قره ته اوگیرماقده." دیب ایتیلگن.
تیزکار کمک کوچلری ایسه،
"اردو دوشنبه کونی ایرته لب خرطوم نینگ جنوبیده جایلشگن مایو محله سی اهالیسی گه قره ته هجوم اویوشتیردی." دیب ادعا ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
